open-index/open-wikipedia-markdown huggingface dataset:
Mlat

mini|Mlat

**Mlat** je hladno oružje za blisku borbu. Sastoji se od duže ili kraće drvene drške i okruglog kraćeg ili dužeg udarača raznog oblika, povezanog za dršku alkom ili lancem obično dugim 22-31 cm.

Mlat s dužim drvenim udaračem zvao se *mlatač* ili *cep*. Udarač je najčešće ojačan metalnim šiljcima ili upređenim šipkama.

Mlat sa više lanaca (do 4) zvao se *skorpion* (latinski *xorpion*).

Mlat je bio posebno popularno oružje kod husita, a u srednjem vijeku se često koristio protiv neprijatelja opremljenog štitom i oklopom. Smatralo se da neprijateljskoj živoj sili nanosi više štete od mača ili topuza, ali je zahtijevao veće korištenje fizičke snage. Također ga je bilo nepraktično koristiti u gustom borbenom poretku, jer je postojala mogućnost da se ozlijede suborci.

## Također pogledajte 
* Nunčaku

## Reference 
## Vanjski linkovi 
Kategorija:Oružje
Sablja

[280px|desno|mini|Sablje "klč" u Topkapi saraju (sultanov dvor) u [Istanbulu.]]
**Sablja** je naziv za hladno oružje slično maču koje ima zakrivljenu oštricu. Sablja je nastala kao oružje konjice kod evroazijskih naroda stepe. Na Balkan je dospjela na samom početku osmanlijskih osvajanja. Sablja je jedno od rijetkih dugih hladnih oružja iz Srednjeg vijeka koje se zadržala sve do današnjih dana u brojnim armijama kao paradno oružje. Jedan od najranijih prikaza sablje predstavlja kompozicije ratnika na freskama u manastiru Lesnovo 1341. godine, u današnjoj Republici Makedoniji. Prikazana je također i na fresci ratnika u manastiru Manasija iz 1418. godine kao i na stećcima u Tobutu s kraja 16. i početka 17. vijeka. Jedna od reprezentivnijih ručno rađenih i dekoriranih starih sablji čuva se danas na odsjeku za metal i nakit Muzeja primijenjene umjetnosti u Beogradu a datirana je u vrijeme osvajanja sultana Sulejmana Beograda 1521. godine.

## Pojava i upotreba 
[mini|desno|Borba [Berberi|berberskih pirata i britanskih mornara početkom 19. vijeka.]]
[mini|desno|Kovači sabljari iz [Damaska, oko 1900. godine.]]
desno|mini|Sablja oficira francuske mornarice iz 19. vijeka
Upotreba sablje kod Italijana prvi put je zabilježena 1444. godine a kod Nijemaca također u 15. vijeku. Isto oružje Francuzi su  koristili početkom 17. vijeka a Engleza krajem istog vijeka, tačnije 1680. godine. Najzastupljenije sablje su sa turskim "klč" i persijskim "šamšir" tipom sječiva. Osim Sarajeva glavni zanatski centri za izradu oružja na Balkanu bili su Foča, Užice, Konjic, Prizren, Skoplje i gradovi Boke Kotorske. U konjičkim jedinicama i među oficirima i podoficirima u Jugoslavenskoj vojsci između dva svjetska rata zadržala se sablja model M1895. Ovaj isti model sablje sa neznatnom razlikom (grb SFRJ na štitniku rukohvata) nalazio se u konjici JNA sve do rasformiranja ove jedinice krajem 1950-ih a zadržao se jedino u Gardi. Pojedine sablje danas predstavljaju pravo bogatstvo zbog svoje historijske vrijednosti i ornamentike – dekoracije. Jedna takva sablja optočena zlatom i dragim kamenjem nalazi se u palati rumunskog predsjednika. Sablja predstavlja poklon kneza Mihajla prvom rumunskom knezu Kuzi 1863. godine. Zavidnu kolekciju bogato ukrašenih sablji imao je maršal Josip Broz Tito. Danas se uglavnom koristi u simboličke i ceremonijalne svrhe, ali i za sportsku disciplinu mačevanja.

## Također pogledajte 
* Kovač
* Mač
* Jatagan
## Reference
## Vanjski linkovi 
*Konjička sablja M1895 (Oružje Online, Branko Bogdanović, 2021) 
* Hladno oružje iz osmansko-turskog perioda (XV-XIX vijek), Bratislav Tainović, Banja Luka, 2008.
* Hladno oružje iz osmanskog perioda iz historijske zbirke Muzeja Tešanj 
* Konjička brigada (sa isukanim sabljama) Jugoslavenske armije na taktičkoj vježbi 1948. (Fotogalerija MORS)
* Freska ratnika Manasija 1418.
* 

Kategorija:Oružje
Buzdovan

[482x482px|desno|mini|Buzdovan izložen u muzeju u [Freiburg im Breisgau|Freiburgu im Breisgau]]

**Buzdovan** (naziv dolazi od turske riječi *buzdogan*) ili **topuz** je hladno oružje za blisku borbu, koje je nastalo usavršavanjem drevne toljage.

Nastao je tako što je bat ili kijača zadebljan na jednom kraju u obliku kugle. U tu kuglu su se kasnije stavljali kameni ili metaljni šiljci. Kasnije se izrađivao od metala.

## Također pogledajte 
* Mlat

## Reference 
## Vanjski linkovi 
Kategorija:Oružje
Bojni čekić

310x310px|desno|mini|Bojni čekić

**Bojni čekić** ili **ratni čekić** je primitivno ratno oružje namenjen za blisku borbu. Ratni i običan čekić su vrlo slični, sastoje se od drške i glave. Drška može biti različitih dužina, najduža je približno jednaka helebardi, a najkraća je približno jednaka buzdovanu. Dugački čekići takozvani “polearms” (oružje od motke) namjenjeni su za upotrebu protiv konjice, dok se kraći koriste za blisku borbu mada i konjanici koriste kraće.

Kasniji čekići su obično imali šiljak na jednoj strani glave na ovaj način dosta se poboljšala efikasnost čekića. Ratni čekić je mogao da zada strahovito jak udarac u metu, a naročito kada je postavljen na motku, i udarcem je mogao da nanese štetu tijelu a da pritom ne mora probije oklop, što je u to vrijeme bila odlična prednost. Šiljak na drugoj strani glave mogao se koristiti tako što je mogao da zahvati neprijateljski oklop, štit ili uzde od konja, a može biti korišten i za direktan udarac koji je probijao skoro sve vrste oklopa. Protiv konjice je korišten tako što su se udarale noge od konja što bi dovelo do pada konjanika gde je bio laka meta.

Najpoznatiji ratni čekić je čekić po imenu “Mjolnir”, to je oružje čuvenog nordijskog boga Tora.
lijevo|mini|Bog Tor ratuje sa titanima|252x252piksel

## Također pogledajte 
*Spisak oružja u srednjem vijeku

## Reference 
## Vanjski linkovi 
Kategorija:Oružje
Hladno oružje

[desno|220p|mini|Zbirka srednjovjekovnog hladnog oružja u [Muzej Međimurja Čakovec|Muzeju Međimurja u Čakovcu, Hrvatska]]
**Hladno oružje** je naziv za svako oružje koje se koristi kinetičkom energijom osobe koja ga upotrebljava.

Dijeli se na blisko i daljne hladno oružje.

Blisko hladno oružje je ono koje se koristi za borbu prsa u prsa, a kome je svrha neprijateljsku živu silu uništiti pomoću udarca, sječe ili uboda. Blisko oružje se dalje dijeli na:
* oružje za udarac (mlatovi svih varijanti, bojni čekić)
* oružje za sječu i ubod (mač, sablja, bodež, nož, bajonet, koplje, helebarda)

Daljne hladno oružje je ono koje neprijateljsku živu silu uništava na daljinu pomoću projektila. Primjeri tog oružja su luk i strijela, odnosno samostrijel.

Takozvane bacačke sprave ne ulaze u hladno oružje.
desno|mini|250x250piksel|Policijska palica
**Bat**, **toljaga** ili **kijača** je jednostavno hladno oružje koje se najčešće sastoji od drvenog štapa.

Obično se koristi s jednom rukom, mada se tada za njega češće koristi izraz palica.

Obično se smatra jednim od najstarijih oružja u historiji čovječanstva.

## Također pogledajte 
* Maršalska palica

## Reference 
## Vanjski linkovi 
* https://www.nozeakatany.cz/en/news-2/cold-weapons/

Kategorija:Oružje
*
Helebarda

desno|mini|Helebarda
**Helebarda** je jedno od prvih oružja napravljenih od motke, i bilo je mnogo više od običnog oružja. Osnova helebarde je sjekira koja se nalazila na vrhu koplja dužine oko 2 metra. Oštrica sekire je izbalansirana pomoću kuke koja je bila povezana sa suprotne strane, što je helebardi davalo tri različite vrste napada (upotrebe).

Glavna upotreba helebarde je bila borba protiv konjice. Protiv prvobitnog naleta konjice korišćeno je koplje koje je bilo dugačko oko 2 metra, nakon udara konjice koristila se kuka koja je služila da se jahač zbaci sa konja i konačno se pomoću oštre sekire, koja je sa lakoćom probijala sve vrste oklopa, moćnim zamahom mogao dovršiti zbačeni protivnik.

Helebarda se koristila isključivo u formacijskim borbama, vojnik koji bi zamahnuo helebardom bio bi veoma ranjiv, te je zavisio od saboraca oko sebe.

Danas se helebarde iz ceremonijalnih razloga koriste kao oružje papine Švajcarske garde u Vatikanu.

## Također pogledajte 
* Spisak oružja u srednjem vijeku

## Reference 
## Vanjski linkovi 
Kategorija:Oružje
Jedrenjak

250px|desno|mini|Portugalski jedrenjak *Sagres*
[200px|desno|mini|Tradicionalni drveni [kuter.]]
**Jedrenjak** je naziv za brod kojemu je glavni pogon vjetar, odnosno jedra.

Do izuma parnog stroja, svi brodovi su bili jedrenjaci, uz izuzetak brodova na vesla, iako su i oni često imali jedra te koristili vjetar kao pomoćni pogon.

Jedrenjaci se danas u komercijalne svrhe koriste jedino u Indijskom okeanu, i to najčešće za ribolov. Uglavnom služe kao školski brodovi, odnosno za sport i razonodu.

## Reference 
## Također pogledajte 
* Jedrenje
* Šebek
* Spisak vrsta jedrenjaka

Kategorija:Pomorstvo
Trgovački brod

mini|desno|230px|Colombo Express je jedan od najvećih brodova za prevoz kontejnera, u vlasništvu je kompanije Hapag-Lloyd.
**Trgovački brod** je naziv za brod koji je napravljen i služi prvenstveno u komercijalne svrhe, najčešće za prijevoz tereta (teretni brodovi) i putnika (putnički brodovi).

Skup svih trgovačkih brodova čini trgovačku mornaricu neke zemlje.

Većina zemalja u svijetu posjeduje flote trgovačkih brodova. Štaviše, zbog visokih troškova poslovanja, danas mnoge od tih flota, u mnogim slučajevima plove pod zastavama zemalja koje osiguravaju radnu snagu i servis pod povoljnim uslovima. Te zastave su poznate kao "pogodne", primjeri su Panama i Liberija. Vlasništvo nad brodom može biti bilo koje zemlje.

Grčka flotaje najveća na svijetu, i danas čini 16 procenata svjetske brodske tonaže. To ih stavlja na mjesto najveće pojedinačne trgovačke flote u svijetu danas, ali ne i u historiji.

U ratovima se trgovački brodovi koriste kao ispomoć ratnim mornaricama, na primjer za prevoz ljudstva i materijala. 

Trgovački brodovi mogu biti: motorni, parni, motorni tankeri ili tankeri jedrenjaci, motorne jahte, brodovi na veslanje, itd.

Trgovački brodovi mogu biti podijeljeni po namjeni i veličini.

Postoje različiti brodovi, koji služe u posebne svrhe, kao što su:
* kargo brodovi
* brodovi za prenos rasutog tereta (raznih ruda, boksita, uglja, cementa)
* kontejnerski brodovi
* tankeri
* putnički brodovi
* krstareći turistički brodovi
* trajekti
* brodovi za specijalne teške terete
* protivpožarni
* snabdjevački
* prekookeanski
* polagači kablova
* brodovi za prevoz automobila
* ribarski
* istraživački
* riječni

## Također pogledajte 
* Čamac
* Brod

Kategorija:Pomorstvo
Čamac

250px|mini|desno|Čamac

**Čamac** ( čije ime dolazi od turske riječi *čam* za jelu, odnosno jelovu brodicu) je otvoren ili poluzatvoren plovni objekt koritastog oblika, a manjih dimenzija, gonjen ljudskom snagom, vjetrom ili mehaničkom snagom.

Ponekad se čamcima nazivaju (pogotovo u ratnoj mornarici) brodice pokrivene palubom, pa i manji brodovi koji se upotrebljavaju u osobite svrhe, npr. patrolni, torpedni i drugi čamci.

Prema vodi u kojoj plove čamci se dijele na riječne, jezerske i morske čamce.

Prema vrsti pogona razlikuju se:
* čamci gonjeni ljudskom snagom (vesla, lopatice ili motke);
* čamci na jedra;
* čamci s mehaničkim pogonom.

Prema upotrebi dijele se na:
* čamce ratne mornarice;
* čamce na trgovačkim brodovima;
* lučke čamce;
* peljarske čamce;
* ribarske čamce;
* sportske čamce;
* čamce za obalno spašavanje;
* brze trkačke čamce.

Precizni kriterij za razlikovanje čamca od broda ne postoji, ali u pravilu čamci mogu biti dio broda dok brod ne može biti dio čamca.

Na istočnoj obali Jadrana se za čamac često koristi izraz barka.
## Vanski linkovi
* Koviljski čamac, 5Kazanje - RT Vojvodine - Zvanični kanal
* Kanu, RTS Sasvim prirodno - Zvanični kanal

C
C
Jedro (pomorstvo)

250px|desno|mini|Kuter s tri jedra

**Jedro** je naziv za platno, hasuru, pleter, kožu ili neki drugi materijal koje je razapeto na brodu, čamcu ili nekom sličnom vozilu kako bi izloženo vjetru stvaralo potisak, odnosno služilo kao pogon.

Sva jedra na brodu se zovu **jedrilje**.

Prema položaju, jedra se obično dijele na **križna** ili **poprečna**, razapeta poprijeko na križevima, i **uzdužna**, razapeta uzdužnicom broda na sošnjacima i lantinama.

Brodovi koji koriste jedra kao svoj jedini ili glavni pogon se nazivaju jedrenjaci.

## Vrste jedara 
* Križno jedro
* Latinsko jedro
* Bermudsko jedro
* Jarbolno jedro
* Poduporno jedro
* Prečka (jedro)
* Letno jedro
* Pršno jedro

## Također pogledajte 
* Jedrenje
* Zmaj (letjelica)

## Vanjski linkovi 
* International Sailing Federation
* The quest for the perfect sailshape
* North Sails
* Quantum Sails
* Sobstad Sails
* Elvström-Sobstad Sails
* Doyle Sailmakers
* Hood Sails
* UK-Halsey Sails 
* Haarstick Sailmakers 
* http://www.webspawner.com/users/hongkongsails/index.html 


Kategorija:Pomorstvo
Kategorija:Kineski izumi
Karaka

mini|desno|Magelanova karaka "Victoria", detalj sa Oreteliusove karte
**Karaka** ili **nao** je naziv za vrstu jedrenjaka s tri ili četiri jarbola, koja se razvila u Mediteranu u 15. vijeku.

Zahvaljujući svojoj konstrukciji, karake su bile prvi brodovi sposobni preploviti oceane. Kao takve su odigrale ključnu ulogu u Dobu otkrića.

Najpoznatija karaka u historiji je *Santa Maria*, na kojoj je Kolumbo otkrio Ameriku, a nešto kasnije je s karakom *Victoria* Magellanova ekspedicija oplovila svijet.

U 16. vijeku karaka je evoluirala u galeon.

## Reference 
## Literatura 
* 
* 

## Vanjski linkovi 
*
*
* The Development of the Square-Rigged Ship: *from the carrack to the full-rigger*
* Computer modeling of a Portuguese carrack
* *Dubrovačka karaka* (Dubrovnik Carrack) – a kind of a three or four masted carrack used between the 14th and the 17th century for cargo transport in the Republic of Ragusa
* Carrack (karaka) – a large three-masted cargo sailing ship in the 14th–17th centuries

Kategorija:Drevni brodovi
Kategorija:Jedrenjaci
Galija (brod)

**Galija** je zajednički naziv za svaki veći brod kojem su glavni pogon vesla.

Galije su se najčešće koristile kao ratni brodovi. Ta njihova primjena prestala s izumom vatrenog oružja, odnosno brodske artiljerije. Bitka kod Lepanta 1571. se smatra posljednjom velikom pomorskom bitkom u kojoj su korištene galije. 

Veslači na galijama su se zvali galioti. 

## Također pogledajte 
* pentakontera
* birema
* trirema
* kvinkerema
* polirema
* liburna
* dromon
* galijaca

Kategorija:Drevni brodovi
Karavela

200px|desno|mini|Caravela latina

**Karavela** je naziv za relativno mali, ali pokretljivi jedrenjak koji se razvio u Španiji i Portugalu krajem 15. vijeka.

Kao takav imala je važnu ulogu u Dobu otkrića, jer je zbog plitkog gaza imao manje problema s pristajanjem na obalu, te je mogao istraživati ušća velikih rijeka.

Razlikuju se dva tipa - *caravela latina*, opremljena s latinskim jedrima, te *caravela redonda*, opremljena s križnim jedrima.

## Reference 
## Vanjski linkovi 
* *The History and Development of Caravels*  - A Thesis - George Robert Schwarz, B.A., University of Cincinnati, Chair of Advisory Committee: Dr. Luis Filipe Vieira de Castro, May 2008
* *Museu da Marinha* 
* *Museu da Marinha, fac-similes*, 
* *Instituto Camões. Caravela*
* *Durchbruch am Kap des Schreckens dir. Axel Engstfeld, Germany 2002, 52m. ZDF* 

Kategorija:Drevni brodovi
Kategorija:Jedrenjaci
Pentakontera

**Pentakontera** ili **pentekontera**, *pentekontor* je naziv za drevnu grčku galiju s 50 vesala.

Pentekontere su se pojavile u eri kada nije bilo razlike između trgovačkih i vojnih brodova. Oni su bili višenamjenski brodovi duge plovidbe, korišteni za pomorsku trgovinu, piratstvo i ratovanje. Bili su sposobni da prenose teret i vojnike. 

Pentekonter je imao pedeset veslača, raspoređenih u dva reda po 25 njih, sa obje strane broda. Središnji jarbol sa jedrom je mogao pogoniti brod u slučaju povoljnog vjetra. 

Pentekonteri su bili dugački brodovi sa oštrom kobilicom, opisani kao *dugačka plovila* (grčki:νῆες μακραί), *nḗes makraí*). Obično nisu imali cjelovitu palubu, pa su također bili nazivani *nezaštićena plovila* (grčki: ἄφρακτοι νῆες), *áphraktoi nḗes*). 

U skladu sa savremenim proračunima, za pentekontere se vjeruje dada su imali dužinu od 28 do 33 metra, širinu od oko 4 metra i bili sposobni da dostignu maksimalnu brzinu od 9 čvorova 18km/h). Antički Grci su također koristili i triakonter (triakontor, (grčki: τριακόντορος), plovilo sa 30 veslača. Opći je dogovor da su se trireme, osnovni ratni brodovi helenističkog perioda, razvile iz pentekontera, preko "birema". Pentekonter je ostao u upotrebi tokom helenističkog perioda, kada su bili dopunjeni, i najzad zamijenjeni brodovima drugog dizajna, kao što su *lembosi*, *hemiolia* i liburniani.

## Vanjski linkovi 
* "Argo" sails again; članak o rekonstrukciji antičkog pentekonter.

Kategorija:Drevni brodovi
Kategorija:Brodovi
Kategorija:Antika
Polirema

**Polirema** je naziv za najveće od svih antičkih galija, od koje su neke, prema svjedočenjima savremenika, imale čak osam redova veslača.
## Literatura 
* http://books.google.ba/ The Age of Titans: The Rise and Fall of the Great Hellenistic Navies
* http://books.google.ba/ Mechanics of Pre-industrial Technology: An Introduction to the Mechanics of ...
## Vanjski linkovi 
* http://onlinelibrary.wiley.com/doi/10.1111/1095-9270.12008_5/full
* http://www.academia.edu/3365896/Polyremes_from_the_Battle_of_Actium_Some_Construction_Details
* https://www.flickr.com/photos/isaacwn/9618421801/in/photostream/lightbox/
* http://www.fofweb.com/History/MainPrintPage.asp?iPin=ESCAW644&DataType=Ancient&WinType=Free

Kategorija: Drevni brodovi
Tomahavk

desno|mini|Američki Indijanac Plaši se Sokola pozira sa tomahavkom; fotografisao Herman Hejn 1852. Kongresna biblioteka SAD

**Tomahavk** je hladno oružje američkih Indijanaca, izvorno Algonkina, od kojih su ga preuzela ostala plemena. Riječ „tomahavk“ došla je možda iz pohatanskog - *Tamahaac*, od „*tamaham*“ - „*on sječe*“, riječ je slična i u ostalim algonkinskim jezicima, što i dokazuje njegovo algonkinsko porijeklo. Indijanci su ga zvali *Tamoihecan*. Najraniji tomahavci imali su kamenu glavu učvršćenu kožnim uzicama ili tetivama za drvenu ručku. Kasnije se koristi metalno sječivo, i u raznim varijantama može se javiti sa dodatkom glave za lulu, takozvani 'Tomahawk-pipe' ili 'tomahavk-lula', na koju su Indijanci mogli pušiti. Indijancima je simbol za sklapanje primirja kada bi se pušila 'kinnikinnick' na lula-mira, i obredno zatim zakapali Tomahavk u zemlju. Vučji Indijanci, pleme Pavhe, i danas na svojoj plemenskoj zastavi imaju postavljen tomahavk.

## Također pogledajte 
* Spisak oružja u srednjem vijeku

## Reference 
## Vanjski linkovi 
Kategorija:Oružje
Liburna

mini|desno|250px|Liburna na ploči koja pokazuje bitku Liburna i Piceniana - 6/5-ti v. p. n. e.
**Liburna** je naziv za malu i pokretljivu rimsku galiju. Ime joj dolazi od ilirskog plemena Liburna od kojih su Rimljani preuzeli dizajn.

Liburna je u historiju ušla zahvaljujući uspješnoj primjeni u bitki kod Akcija godine 31. p. n. e. kada je flota Oktavijana Augusta potukla flotu Antonija i Kleopatre opremljene većim, ali slabije pokretljivim galijama.
## Literatura 
* C.G. Starr Jr., The Roman Imperial Navy 31 B.C. – A.D. 324, West-port, Connecticut 1975, str. 54
* M. Zaninović, Liburnia Militaris, Opusc. Archeol. 13, 43-67 (1988), UDK 904.930.2(497.13)>>65>65<<, str. 46

## Vanjski linkovi 
* http://sites.google.com/site/phersuminiatures/old-models-and-miniatures-works/ancient-romans-etc 

Kategorija:Drevni brodovi
Kategorija:Antika
Galijaca

mini|desno|300px|Galijaca
**Galijaca** je naziv za ratni brod koji se krajem srednjeg vijeka razvio na Mediteranu kao svojevrstan prijelazni oblik između starih galija i novijih jedrenjaka. Broj vesala je smanjen, prvenstveno zato da bi se stvorilo što više mjesta za topove.

Veća vatrena moć kršćanskih galijaca u odnosu na turske galije, te njihova veća visina - koja je omogućila bolje korištenje strijelaca prije abordaža - se smatra jednim od ključnih faktora u kršćanskoj pobjedi kod Lepanta.

## Također pogledajte 
* Ratni brod

## Reference 
## Vanjski linkovi 
Kategorija:Drevni brodovi
Dol Guldur

mini|desno|200px|Dol Guldur
**Dul Guldur** je izmišljena Sauronova tvrđava iz Gospodara Prstenova. Sauron ju je sagradio u Mrkoj Šumi i vladao u njoj pod imenom Nekromant. U Dol Gulduru kotili su se Orci, Paukovi i druga zla bića. Nakon što se Sauron uzdigao u Mordoru Dol Guldurom su vladali Nazguli. Za vrijeme Rata za Prsten Vilenjaci Loriena su uništili Dol Guldur.

## Također pogledajte 
* Minas Itil

## Reference 
## Vanjski linkovi 
Kategorija:Lokacije Srednje zemlje
Brigantin

mini|200px|desno|Brigantin

**Brigantin** "hermafrodit brig", (od italijanskog *brigantino*) je naziv za jedrenjak sličan briku, koji ima dva jarbola. Za razliku od brika, koji ima oba jarbola s križnim jedriljem, brigantin križno jedrilje ima samo na prednjem jarbolu.

U 18. vijeku se razvio u jedrenjak sa deplasmanom 200 - 500 tona i sa dva jarbola. Prednji je sada sa križnim a krmeni sa sošnim jedrima. Naoružan je sa 10-20 topova na palubi koja je otvorena. Koristio se za pomoćne službe kao što su izviđanje i zaštita konvoja, slično kao brik. Korišten je često i kao piratski brod.

U 19. vijeku brigantin nestaje kao vrsta broda.

## Također pogledajte 
* Brik
* Škuna

## Reference 
## Vanjski linkovi 
* https://web.archive.org/web/20101228161737/http://museum.gov.ns.ca/mma/AtoZ/rigs.html

Kategorija:Drevni brodovi
Kliper

desno|250px|mini|Model klipera.

**Kliper** je naziv za tip jedrenjaka koji je razvijen početkom 19. vijeka i koji se isticao velikom brzinom.

Iako je imao relativno mali teretni prostor, bio je prilično brz te je bio u stanju za relativno kratko vrijeme prevesti raznu egzotičnu robu iz dalekih krajeva svijeta.

Kliperi su, zbog velikog broja jedara, predstavljali veličanstven prizor. Pojedini kliperi postali su poznati sa svakogodišnjem "Great Tea Race", trkom brodova koji su prevozili čaj od Kine do Londona. Prvi brod koji bi stigao dobio bi veoma dobru cijenu za robu i jednu premiju. Legendarna bila je trka između brodova "Cutty Sark" i "Thermopylae", zadnji je stigao nedelju dana ranije od prvog.

No, njihovo je doba prošlo zahvaljujući pronalasku parnog stroja i uvođenju parobroda. Iako su kliperi bili u stanju prestići prve parobrode, s vremenom se ispostavilo kako potonji ne ovise o vjetru. To je postalo pogotovo jasno nakon otvaranja Sueckog kanala i skraćivanja puta od Evrope do Indije. Tu rutu kliperi nisu mogli koristiti zbog nepovoljnih vjetrova.

Kliperi su postupno nestajali s mora do kraja 19. vijeka.

## Reference 
## Vanjski linkovi 
* *City of Adelaide* Clipper Ship, one of the few surviving clippers
* Westward by Sea Library of Congress collection of sailing cards.
* The Shipslist: Baltimore Clipper
* The Clipper Ship Card Collection at the New-York Historical Society

Kategorija:Drevni brodovi
Dromon

Bizantska freska koja prikazuje dromon|mini
**Dromon** (od grčkog "*trkač*") je naziv za najvažniji ratni brod bizantske ratne mornarice od 6. do 12. vijeka. Dromoni su se razvili od drevnih trirema te su za pogon koristili vesla i jedra.

Gradili su se u raznim oblicima i veličinama, te su bili dugi između 30 i 50 metara, odnosno široki između 5 i 7 metara. Imali su oko 300 članova posade, uključujući marince i veslače.

Dromoni su imali središnji toranj (*xylokastron* = *drveni toranj*) blizu glavnog jarbola, odakle su marinci mogli neprijatelja gađati strijelama, kopljima i drugim projektilima. Većina dromona bila je opremljena s drevnim plamenobacačima (syphonopho-rami) koji su po neprijatelju djelovali s grčkom vatrom te katapultima koji su mogli projektile od 500&nbsp;kg izbaciti na daljinu od 1000 metara. Mnogi dromoni su bili oklopljeni, kako bi se zaštititili od neprijateljskog kljunovog udara.

## Reference 
## Vanjski linkovi 
* https://archive.org/details/john-h-pryor-elizabeth-m-jeffreys-the-age-of-the-dromon-the-byzantine-navy-ca-500-1204

## Opći izvori i literatura 
* 
* 
* 
* 
* 
* 
* 
* 
* 
* 
* 
* 
* 

Kategorija:Drevni brodovi
Lahka krstarica

**Lahka krstarica** je naziv koji dolazi od izraza "lahki oklopni krstaš", i njime se označava vrsta oklopljene krstarice koja se početkom 20. vijeka kao hibrid zaštićene krstarice i oklopnog krstaša zamijenila ta dva tipa.

Lahke krstarice su svoj korijen imale u brodovima koje je krajem 19. vijeka gradila Njemačka u svrhu krstaričkog rata, odnosno nastojanja da se napadima na trgovačke brodove na udaljenim morima u eventualnom ratu ugrozi pomorska dominacija Britanskog carstva. Njihov dizajn je naglašavao brzinu na štetu naoružanja i oklopa, ali kasnije dobile isti oklop kao i oklopni krstaši.

Razlika između lahkih i teških krstarica je bila prilično nejasna sve do Vašingtonskog pomorskog ugovora iz 1922. godine, kojim je ustanovljen standard prema kojem su teške krstarice postale sve one s glavnim topom čiji je kalibar veći od 155&nbsp;mm. 

## Također pogledajte 
* Zaštićena krstarica
* Krstarica
* Teška krstarica

## Vanjski linkovi 
* 

Kategorija:Drevni brodovi
Koga

mini|desno|200px|Koga
**Koga** je naziv za tip jedrenjaka koji se razvio na obalama Baltičkog mora u srednjem vijeku. Kao relativno jeftin brod, koji nije zahtijevao brojnu posadu, bitno je doprinijeo procvatu Hanze.

Koge su imale po jedan jarbol i pri kraju vrha jarbola izviđačko gnijezdo. Služile su za prevoz robe, po potrebi i za ratna dejstva.

Najranije se tip broda pod nazivom pominje u 10. vijeku na području Rajne u Njemačkoj. Nije izvjesno da je ovaj brod bio prethodnik kasnije koge. Koge same postale su u 12. vijeku glavni trgovački brodovi Baltičkog mora, što će da ostanu do kraja 14. vijeka. U 15. vijeku evoluirali su u holk ili hulk i karavele.

## Reference 
## Vanjski linkovi 
* Description and pictures of cogs
* The sailing properties of the Hanse cog in comparison with other cargo sailships
* Pictures of the Kampen cog replica  Fotografije visoke rezolucije

Kategorija:Drevni brodovi
Kategorija:Jedrenjaci
Linijski brod

mini|desno|250px|Linijski brod
**Linijski brod** je naziv za ratni brod koji je u Doba jedrenjaka predstavljao najvažnije i najmoćnije plovilo svake ratne mornarice.

Ime mu dolazi od tzv. linijske taktike, koju se razvila sredinom 17. vijeka i kojoj je svrha bila maksimalno iskoristiti vatrenu moć flote. Brodovi su se nastojali neprijatelju suprotstaviti u liniji postavljenoj tako da što veći prostor pokrivaju topovi smješteni na bokovima broda. Svaki brod koji je bio u stanju biti dijelom linije, odnosno ravnopravno se suprotstaviti se neprijateljskoj liniji, se nazivao linijskim brodom.

Linijski brodovi su imali dvije, a kasnije tri palube. Početkom 18. vijeka imali su mininalno 50, da bi u napoleonskim ratovima imali minimalno 74 topa.

Linijski brodovi su se zadržali i nakon pronalaska parnog stroja i njihovog uvođenja u ratne mornarice. Nestali su tek s pojavom eksplozivnih zrna i oklopnjača.

Linijski jedrenjak 17. vijeka i njegove karakteristike u mnogo čemu su se razlikovale od brodova iz druge polovine 18. vijeka. Linijski jedrenjak iz 17. vijeka imao je uzdignutu krmenu palubu sa vanjskim balkonima koji nisu zatvoreni kao na brodovima iz 18 vijeka. Bogatstvo ornamenata daje brodu snagu i moć npr. na brodskom pramcu pulen koji karakterizira neki simbol npr. bog rata, sirena, konjanici u boju, glave kraljeva, prinčeva razni grbovi itd.

Na njihovo mjesto je došla nova vrsta broda koja se zovi bojni brod.

## Reference 
## Vanjski linkovi 
Kategorija:Drevni brodovi
Kategorija:Jedrenjaci
Bojni brod

250px|desno|mini|Japanski bojni brod *Satsuma*

**Bojni brod** je naziv koji u najširem smislu označava najteže naoružani i najbolje oklopljeni površinski ratni brod.

U užem smislu se taj naziv koristi za vrstu ratnog broda koji se u razvio od karaka i galijuna u 17. vijeku i pod nazivom linijski brod u Doba jedrenjaka predstavljao kapitalni brod većine tadašnjih ratnih mornarica. S razvitkom parne mašine, eksploziva i metalurgije, linijski brodovi dobijaju novi pogon, artiljeriju i oklop te se razvijaju oklopnjače.

U najužem smislu izraz bojni brod se koristi za kapitalne brodove koji su se razvili u drugoj polovini 19. vijeka. Kod njih se razlikuju:

* pre-drednoti, koji su sagrađeni prije 1906. godine;
* drednoti, koji su ime dobili po britanskom broud *HMS Dreadnought* iz 1906. godine;
* bojni krstaši, koji su predstavljali lakšu varijantu drednota, odnosno hibrid bojnog broda i krstarice;
* superdrednoti.

Za vrijeme drugog svjetskog rata se ispostavilo kako se bojni brodovi, čak i sa najjačom brodskom artiljerijom, nisu u stanju suprotstaviti nosaču aviona koji se nametnuo kao novi kapitalni brod. Zbog toga su se prestale graditi, a danas ih ne koristi nijedna mornarica u svijetu. 

Posljednji put su ulogu imali za vrijeme zaljevskog rata, kada je USS Iowa bombardirala iračke položaje na obali okupiranog Kuvajta.

## Reference 
## Vanjski linkovi 
Kategorija:Vrste brodova
Bojni brodovi
Kapitalni brod

mini|desno|230px|Nosači aviona se smatraju kapitalnim brodovima današnjice.
**Kapitalni brod** je izraz koji opisuje najvažniji, odnosno najmoćniji ratni brod u sastavu nečije ratne mornarice.

Pomorska doktrina neke države je često temeljena na upotrebi kapitalnih brodova, a njihova zaštita od neprijateljskog napada predstavlja važan zadatak svih ostalih brodova i mornaričkih resursa.

Klasičan primjer kapitalnog broda je linijski brod koji se razvio u 17. vijeku. Njega je sredinom 19. vijeka naslijedila oklopnjača, odnosno bojni brod, da bi u 20. vijeku status kapitalnog broda dobio nosač aviona, koji ga ima i danas.

## Također pogledajte 
* Linijski brod
* Bojni brod
* Nosač aviona

## Vanjski linkovi 
* http://www.forcez-survivors.org.uk/ 
* http://www.ww2pacific.com/notpearl.html 
* http://www.marines.mil/unit/hqmc/Pages/GenAmos%27speechtoSurfaceNavyAssocation.aspx 

Kategorija:Pomorstvo
Nosač aviona

250px|desno|mini|Indijski nosač aviona *Viraat*, bivši *Hermes*.

**Nosač aviona** je u najširem smislu svaki onaj brod s koga su u stanju uzlijetati, odnosno spuštati se avioni.

U užem smislu to je naziv za ratni brod koji služi kao pokretna zračna baza na moru te omogućava ratnim mornaricama i drugim vidovima oružanih snaga neke države da projiciraju zračnu moć bez potrebe za kopnenim bazama i infrastrukturom. 

Prvi nosači aviona bio je *HMS Ark Royal* iz 1914. godine, britanski nosač hidroaviona s čije palube su mogli uzlijetati obični avioni. Nakon razvoja nosača aviona između dva svjetska rata, nosač aviona se u drugom svjetskom ratu pokazao daleko moćnijim i efikasnijim plovilom od bojnog broda, te postao novi kapitalni brod u najvećim svjetskim mornaricama.
Najmoderniji nosači aviona danas su američki nosači aviona klase Nimitz. Do sada proizvedeni su: 

* USS Nimitz
* USS Dwight D. Eisenhower
* USS Carl Vinson
* USS Theodore Roosevelt
* USS Abraham Lincoln
* USS George Washington
* USS John C. Stennis
* USS Harry S. Truman
* USS Ronald Reagan
* USS George H. W. Bush

## Također pogledajte 
* Nosač helikoptera
* Minsk World

Nosač aviona
Torpiljarka

**Torpiljarka** ili **torpiljerka** u najširem smislu je naziv za svaki površinski ratni brod kojemu je glavno oružje torpedo.

U užem smislu torpiljarka ili *torpedni brod* je naziv za vrstu ratnog broda koja se razvila u drugoj polovini 19. vijeka nakon pronalaska torpeda.

Torpiljarke su predstavljale prvi ozbiljniji odgovor na razvoj oklopnjača kao novih kapitalnih brodova. One su u pravilu bile male veličine, s malom ili nikakvom brodskom artiljerijom i bez oklopa. Međutim, oklopnjačama su se mogle suprotstaviti svojim torpedima kao i većom brzinom koja im je, u zato pogodnim uvjetima, omogućavala da se oklopnjači prikradu, ispale torpedo i pobjegnu.

Razvoj torpiljarke je krajem 19. vijeka podstakao francuske mornaričke stratege da razviju strategije tzv. Mlade škole koja je naglasak stavljala na masovnu proizvodnju i upotrebu torpiljarki umjesto skupih bojnih brodova.

Strah od torpiljarki je natjerao mnoge mornarice da svoje kapitalne brodove oprskrbe topovima manjeg kalibra i dometa, ali veće brzine paljbe kako bi se mogli suprotstaviti njihovom napadu. U svrhu zaštite bojnih brodova je razvijen i poseban tip ratnog broda koji će kasnije postati poznat pod imenom razarač.

Razvoj motora s unutrašnjim sagorijevanjem je početkom 20. vijeka doveo do toga da torpiljarke postanu daleko manje, ali i brže. Od tada su poznate kao motorne torpiljarke, odnosno torpedni čamci.

Stare klasične torpiljarke su nakon prvog svjetskog rata počele nestajati s mora i biti zamjenjivane modernijim razaračima koji su dobili torpeda.

## Također pogledajte 
* Torpedni čamac
* Razarač
* Podmornica

## Reference 
## Vanjski linkovi 
Kategorija:Vrste brodova
Krstarica

mini|250x250piksel
**Krstarica** je tradicionalni naziv za vrstu ratnog broda koji je sposoban obavljati samostalne borbene operacije na svjetskim morima.

Krstarice su nastale u drugoj polovini 19. vijeka nakon što je uvođenje parnog stroja, eksplozivnih granata i oklopa učinilo zastarjelim dotadašnje fregate. Krstarice su uvedene kao zamjena zamišljena da obavlja iste one uloge koje su dotada obavljale fregate - patroliranje okeanima, izviđanje, borba protiv pirata odnosno krstarički rat.

Dugo vremena su krstarice predstavljale srednju klasu između kapitalnih brodova koje su tada predstavljale oklopnjače, odnosno bojni brodovi te lakih brodova kao što su torpiljarke.

Krstarice su s vremenom počele dobijati oklop, tako da su se pojavile prvo zaštićene krstarice, zatim nova klasa poznata pod nazivom oklopni krstaš. Istovremeno su se po tonaži i jačini naoružanja počele dijeliti na lahke i teške krstarice.

Početkom 20. vijeka nastojanje da se bojni brodovi učine bržima na štetu oklopa dovela je do stvaranja hibrida bojnog broda i krstarice poznatog kao bojni krstaš.

Pojava aviona i potreba flota da se štite od njih stvorila je posebnu klasu krstarica poznatu kao protivavionske krstarice.

Nakon drugog svjetskog rata su krstarice kao naoružanje dobile projektile, te postale raketnim krstaricama. Međutim, danas ih ima relativno malo, jer su se u međuvremenu manji razarači dobili jednako moćno naoružanje. Tako danas jedino Rusija i SAD imaju krstarice u svojim mornaricama.

## Također pogledajte 
* Pomoćna krstarica

Kategorija:Vrste brodova
Teška krstarica

**Teška krstarica** je naziv za vrstu krstarice koja je po svojom naoružanju (a ponekad i oklopu) jača od lahke krstarice, ali slabija od bojnih brodova i bojnih krstaša.

Razlika između lahke i teške krstarice su jasno formulirane tek Vašingtonskim pomorskim ugovorom iz 1922. godine. Njime je ustanovljeno da se teškom krstaricom smatra svaka krstarica čije glavno naoružanje čine topovi kalibra većeg od 155&nbsp;mm.

S obzirom na to da je isti ugovor ustanovio da krstarica može imati maskimalni deplasman od 10.000&nbsp;tona, to je u praksi prilično ograničilo dimenzije, oklop i naoružanje teških krstarica, te stvorilo standard koji se često naziva vašingtonska krstarica.

Taj standard mnoge države nisu bile u stanju prihvatiti, pa su se teške krstarice gradile jedino u državama koje nisu potpisale ugovor, odnosno u doba neposredno i u toku samog Drugog svjetskog rata, kada su ograničenja postala bespredmetna.

Teške krstarice su se prestale graditi nakon Drugog svjetskog rata. Neke su ostale u službi do 1970-ih nakon konverzije u raketne krstarice.

## Vanjski linkovi 
* 

Kategorija:Drevni brodovi
Oklopnjača

desno|280px|mini|CSS Virginia

**Oklopnjača** u najširem smislu označava svaki ratni brod koji na sebi ima željezni oklop u svrhu zaštite od neprijateljske brodske ili obalne artiljerije.

Iako su se prve oklopnjače pojavile u Koreji krajem 16. vijeka u obliku tzv. brodova-kornjača upotrijebljenih u imjinskom ratu, pod tim izrazom se najčešće podrazumijeva tip broda razvijen sredinom 19. vijeka zahvaljujući novim dostignućima u metalurgiji, brodskom pogonu i proizvodnji eksploziva.

Poticaj za razvoj oklopnjača bila je pobjeda Rusa u bitki kod Sinopea na početku krimskog rata, kada su Paixhanovi topovi i eksplozivne granate u potpunosti uništile osmansku flotu. Kada su Britanija i Francuska krenule Turskoj u pomoć, bojali su se da bi se njihova flota isto tako provela prilikom bombardiranja ruskih obalnih utvrđenja na obali Crnog mora. Zato su bombardiranja umjesto neoklopljenim linijskim brodovima vršena u tu svrhu posebno sagrađenim plovećim baterijama zaštićenim oklopom. 

Uspjeh tih baterija je Francuze naveo da pokušaju stvoriti oklopljeni brod koji bi se mogao koristiti na otvorenom moru. Rezultat tih napora je 1859. godine stigao u obliku *La Gloire*, prve moderne oklopnjače, koja se danas često naziva i prvim modernim bojnim brodom. Britanci su na to godinu dana kasnije odgovorili s brodom *HMS Warrior*. 

Oklopnjače su svoju prvu borbenu primjenu imali u američkom građanskom ratu, pri čemu je ispočetka na njihovoj izgradnji inzistirao Jug, nastojeći nadoknaditi nadmoć Sjevera u broju brodova. Prvo takvo plovilo je bilo *CSS Manassas*, koje je u oktobru 1861. uspješno napalo sjevernjačke brodove u rijeci Mississippi. Sjevernjaci su na to, između ostalog, odgovorili izgradnjom vlastite oklopnjače *USS Monitor*, po kojoj će kasnije dobiti posebna klasa brodova. USS Monitor se u martu 1862. sukobio s južnjačkom oklopnjačom *CSS Virginia* u čuvenoj bitki kod Hampton Roadsa, koji se smatra prvim sukobom oklopnjača u historiji.

Oklopnjače su vrlo brzo prihvatile sve mornarice svijeta, tako da su samo četiri godine kasnije igrale ključnu ulogu u Viškoj bitki - najvećem pomorskom okršaju 19. vijeka. Iskustva iz tog okršaja su utjecala na brodograditelje da budućim oklopnjačama pridodaju brodski kljun u svrhu izvođenja kljunovog udara na neprijateljske brodove.

Oklopnjače su se u drugoj polovini 19. vijeka počele specijalizirati i klasificirati. Tako su se razvile tzv. zaštićene krstarice, oklopni krstaši i bojni brodovi-predrednoti, odnosno nešto manje oklopne topovnjače i monitori.

## Reference 
## Vanjski linkovi 
Kategorija:Drevni brodovi
Kvinkverema

**Kvinkverema** (lat. *quinquerēmis*) ili **pentera** (grč. *pentērēs*), naziv je za drevnu antičku galiju koja se razvila od trireme, te koristila u pomorskim sukobima na Mediteranu od 4. vijeka st. e. do 1. vijeka n. e. Brod je pod palubom imao pet redova vesala, odakle mu i ime (lat. *quinque* "pet"). Kao i kod ostalih antičkih ratnih brodova, veslači su sjedili jedan iznad drugoga u kosom redu, pri čemu su vesla (lat. *remi*) u višim redovima bila duža no ona u nižim redovima. Vremenom su se razvile i različite varijacije ovoga tipa broda. Ne zna se kada je kvinkverema postala, ali se prvi put spominje u atinskim državnim spisima iz 325. vijeka p. n. e., a do kraja 4. vijeka p. n. e. nalazimo je u upotrei mornarica gotovo svih helenističkih država. Kako je ovaj tip broda bio veći i teži od uobičajenih trirema, u njemu je bilo više prostora za smještaj mornara, oružja i rimskih "mostova za ukrcavanje", pomoću kojih su rimski vojnici prelazili sa svoga broda na neprijateljski. Zbog toga se najveći dio rimske flote tokom punskih ratova sastojao upravo od kvinkverema, koje su Rimljani gradili po uzoru na zarobljene kartaginske lađe. Nakon bitke kod Akcija 31. st. e. kvinkveremu postupno zamjenjuju manji i lakši brodovi.

## Literatura 
* Vernon Foley and Werner Soedel, *Ancient oared warships*, Scientific American 244(4):116&ndash;129, April 1981.
* Fik Meijer, *A History of Seafaring in the Classical World*, Croom and Helm, 1986.
* J. S. Morrison and R. T. Williams, *Greek Oared Ships: 900&ndash;322 BC*, Cambridge University Press, 1968.

Kategorija:Drevni brodovi
Kategorija:Antika
Pelig

**Pelig** je naziv za tradicionalni jedrenjak na istočnoj obali Jadrana s dva jarbola. Na pramčanom jarbolu je razapeto oglavno jedro, a na krmenom sošno.
Služio je za ribarenje i prenos tereta (60 do 150 t) u priobalju. Brodovi su bili prosječno dugi od 16 do22 m., širine 4-6 m, i visine 2-2.5m. Posada se sastojala od 5-6 mornara.

Pelig je uz trabakule najveći brod na Jadranu. Krajem 19. vijeka su veliki pelizi plovili i do Tihog okeana.
## Vanjski linkovi 
*http://leut2.leut-krk.hr: Muzej brodogradnje, galerija
*http://www.modelshipworld.com/phpBB2/viewtopic.php?t=9372
*https://web.archive.org/web/20091008140206/http://www.val-navtika.net/val-143/zgodovina/trabakula_in_pelig/

## Reference 
Kategorija:Drevni brodovi
Kategorija:Jadransko more
Kategorija:Jedrenjaci
Milomir Odović

**Milomir Odović** (26. mart 1955 – 15. decembar 2020) bio je bosanskohercegovački nogometni menadžer.

Rođen je u Ilijašu (FNRJ). Karijeru je započeo kao nogometaš u rodnom gradu. Kao mladi talenat prelazi u FK Željezničar 1974. Odigrao je 230 ligaških utakmica i postigao 22 gola za klub u kojem je igrao 11 godina.

Poslje profesionalne karijere postaje trener. Najprije je bio trener NK Ozren Semizovac 1999 godine .

Radio je kao trener FK Željezničar do sezone 2003/2004. Nakon odlaska iz Željezničara radi kao trener u FK Slavija sa kojom ostvaruje najveći uspjeh u historiji kluba osvajanjem trećeg mjesta u Premijer ligi u sezoni 2006/07 i plasmanom u Intertoto kup. Međutim nakon lošeg starta u sezoni 2007/08. daje otkaz, a ubrzo postaje trener Borca iz Banje Luke sa kojim je izborio plasman u Premijer ligu BiH.

## Vanjski linkovi 
* Milomir Odović na *worldfootball.net*

Kategorija:Rođeni 1955.
Kategorija:Umrli 2020.
Kategorija:Biografije, Ilijaš
Kategorija:Bosanskohercegovački nogometaši
Kategorija:Bosanskohercegovački nogometni treneri
Kategorija:Treneri Čelika
Kategorija:Treneri Veleža
Kategorija:Nogometaši Željezničara
Šebek

mini|150px|Skica šebeka
**Šebek** (ili **šambek**) je naziv za maleni, brzi jedrenjak s tri jarbola, koji se razvio na Mediteranu u 16. vijeku. Do 19. vijeka je zbog svoje brzine predstavljao omiljeni brod sjevernoafričkih gusara i pirata.

Šebek su kasnije preuzeli i Francuzi za svoju mediteransku mornaricu. Dio mornarice Petra Velikog su činili šebeci. Imali su ga i Šveđani, tada glavna sila u sjevernoj Evropi i glavni protivnik Rusije Petra Velikog.

Šebeci su imali dužinu do 40 metara, širinu do 10 metara i dubinu do 3 metara, i važe za uspješnog nasljednika galija.
## Drugi nazivi 
xebeck, xebe(c)que, zebec(k), zebecque, chebec, shebeck (/ʃɨˈbɛk/); iz katalonskog: xebec, French: chabec, sada chebec, Španski jezik: xabeque, sada jabeque, Portugalski: enxabeque, sada xabeco, italijanski: sciabecco, zambecco, stambecco, ligurski: sciabécco, arapski: شباك‎, šabbāk i Turski: sunbeki
## Vanjski linkovi 
* http://www.modelships.de/Schebecke,_arabisch/Chebec_arabian.htm  arapski šebek
* http://www.nauticalmind.com/Chebec-Le-Requin-1750-with-English-Translation-pr-68366.html

S
S
Zaštićena krstarica

desno|280px|mini|Šema oklopa zaštićene krstarice (oklop označen crveno).
**Zaštićena krstarica** je naziv za vrstu krstarice koja se razvila krajem 19. vijeka, i koja se od dotadašnjih krstarica razlikovala po oklopu kojim su se štitili topovi, odnosno brodsku mašinu. 

Trup i ostali dijelovi broda nisu bili obloženi oklopom. 

Zaštićene krstarice su vrlo brzo inferiornima učinili oklopni krstaši, a početkom 20. vijeka je razvoj metalurgije doveo do jeftinijeg oklopa i stvaranja tzv. lahkih oklopnih krstaša, danas poznatih kao lahke krstarice.

Najpoznatija zaštićena krstarica u historiji je ruska *Aurora*, čiji su pucnjevi označili početak oktobarske revolucije.

## Također pogledajte 
* Lahka krstarica
* Krstarica
* Teška krstarica

Kategorija:Drevni brodovi
Trabakul

mini
**Trabakul** je naziv za tradicionalni jedrenjak na istočnoj obali Jadrana s dva jarbola. Za razliku od peliga, oba dva jarbola imaju oglavno jedro.

Trabakul je brod tipičnog venecijanskog oblika, okruglastog je pramca i krme, na pramcu ima oči kao ukras a ispod njih otvore za sidrene lance. Pramčana statva završava jabukom koja je nerijetko modelirana u obliku ljudske glave. Manji trabakuli dugi su 14-20 metara nosivosti 40-100 tona, a veći 30 metara i nosivosti 60-200 tona. Stariji trabakuli su imali dva floka, a kasnije jedan flok ili prečku. U kasnijem razvoju trabakula i pramčano i krmeno jedro zamijenjeno je sošnim. Imaju 4-5 članova posade, ponekad i više. Tarabukuli su bili korišteni tokom 18. i 19. vijeka, ne samo u civilne, već i u vojne svrhe.

## Vanjski linkovi
* Modeli trabakula, leuta i gajeta 

Kategorija:Drevni brodovi
Kategorija:Jadransko more
Kategorija:Jedrenjaci
Automatsko oružje

mini

**Automatsko oružje** je naziv za streljačko oružje koje koristi posebne mehanizme kako bi odmah po opaljenju metka izbacilo čahuru i istovremeno dovelo novi metak u zatvarač radi održavanja rafalne paljbe.

Najčešće vrste automatskog oružja su:

* mitraljez, zajedno sa svim svojim varijantama uključujući puškomitraljez
* automatska puška, odnosno jurišna puška;
* automatski pištolj, odnosno automat.

Automatski topovi i oružja većeg kalibra koje koriste isti princip punjenja i održavanje vatre ne spadaju u automatsko oružje, nego u artiljeriju.

## Reference 
## Vanjski linkovi 
* Carter, Gregg Lee (2012). *Guns in American Society: An Encyclopedia of History, Politics, Culture, and the Law*. ABC-CLIO. p.&nbsp;53. ISBN 978-0-313-38670-1.
* https://thecanadiansoldier.com/blogs/guns-militaria/mg34-the-weapon-that-shaped-wwii-combat
* https://kitup.military.com/2011/12/full-auto-battlefield-necessity.html

Kategorija:Oružje
Puškomitraljez

[250px|desno|mini|[Bren (mitraljez)|Bren, britanska verzija čehoslovačke Zbrojovke, u naoružanju britanske vojske i Commonwealtha od 1938. do 1991. godine]]

**Puškomitraljez** ili **laki mitraljez** je naziv za posebnu vrstu mitraljeza koja se prvi put pojavila početkom 20. vijeka u nastojanju da se pješadiji omogući veća vatrena moć, odnosno opskrbi je automatskim oružjem koje ne bi bilo tako glomazno kao tadašnji, u pravilu teški mitraljezi. Od ostalih mitraljeza se razlikuje po tome što ga može nositi i koristiti pojedinac, pa ga neki izvori smatraju ničim drugim do automatskom puškom.

Iako se prvi put pojavio za vrijeme rusko-japanskog rata, u većinu vojski je ušao za vrijeme prvog svjetskog rata. U drugom svjetskom ratu ga je istisnuo tzv. mitraljez opće namjene, mada se i danas koristi u mnogim vojskama.

## Historijski primjeri 
[thumb|Sovjetski [RPK je danas najrašireniji puškomitraljez na svijetu.|186x186piksel]]
thumb|Belgijski FN Minimi.|196x196piksel

### 1900e–1920e 
*Madsen
*M1909 Benet-Mercie (.30-06 Springfield)
*Hotchkiss Mk I (.303 britanski)
*Lewis (.303 britanski)
*Chauchat

### 1920e–1950e 
*M1918 BAR (.30-06 Springfield)
*Zbrojovka (7.92 x 57 mm)
*Bren (.303 British)
*DP (7.62 x 39 mm)
*RPD (7.62 x 39 mm)

### 1950-e-danas 
*RPK (7.62 x 39 mm)
*FN Minimi (5.56 x 45 mm)
*M249 (5.56 x 45&nbsp;mm)
*Colt Automatic Rifle (5.56 x 45&nbsp;mm)
*Heckler & MG4  (5.56 x 45&nbsp;mm)
*Type 81 (7.62 mm)
*Ultimax 100
*IMI Negev (5.56 x 45 mm NATO)
## Također pogledajte 
*Bren
* ZB-30

## Reference
## Vanjski linkovi 
* http://www.mitrailleuse.fr/France/Chauchat/Chauchat.htm

Puškomitraljez
Keč (brod)

mini|250px|Keč.

**Keč** je naziv za manji jedrenjak s dva jarbola iste veličine. Krmeni jarbol se nalazi ispred kormila.
[mini|250px|Keč *[Hawaiian Chieftain* u Zaljevu San Franciska]]
Jarbolna su jedra redovito bermudska ili sošna, ponekad letna jedra; broj i vrsta prečki ovisi o veličini i tipu keča; krmeni (šturi) jarbol je niži od prednjeg (glavnog) jarbola, nalazi se ispred kormilarskog kola i jedro mu ne prelazi 2/3 površine glavnog jedra. Danas su to uglavnom jahte duže od 15 m.

## Vanjski linkovi 
* http://www.thefreedictionary.com/ketch
* http://www.whoi.edu/page.do?pid=83503&tid=4142&cid=1551 
* http://www.sailing.org/tools/documents/ERS%202009-2012_Final-%5B5953%5D.pdf
* http://www.whoi.edu/page.do?pid=83503&tid=4142&cid=1551 

Kategorija:Jedrenjaci
Kuter

mini|desno|210x210px|Američki kuter
**Kuter** je naziv za mali i brzi jedrenjak s jednim jarbolom. Karakterizira ga jedno sošno i vršno jedro te jedno ili više letnih jedara na pramcu.

Kuteri su tradicionalno služili za carinsku službu, a početkom 20. vijeka su bili opremljeni motorima. Danas se u Britaniji i SAD carinski i brodovi Obalne straže ponekad nazivaju kuterima.

## Također pogledajte 
* Jahta
* Kliper

## Reference 
## Vanjski linkovi 
Kategorija:Jedrenjaci
Škuna

200px|desno|mini|Mala ribarska škuna s dva jarbola

**Škuna** (engleski *schooner*) je naziv za jedrenjak s dva ili više jarbola i kosnikom. Iznad kosnika se razapinju 3 prečke i prečnjača, na prednjem jarbolu 3-5 križnih jedara, a na krmenom jarbolu sošno jedro (sošnjača) i vrška.

Posebne su vrste hibridi s barkom poznati *škuna-bark* i *bark-škuna*.

Škune su se prvi put pojavile u Holandiji tokom 17. vijeka, a vrhunac razvitka su 
imale u SAD za vrijeme rata za nezavisnost.

S
S
Kategorija:Nizozemski izumi